Η Tartan Army βραβεύτηκε με βραβείο για το fair play από την Βέλγικη Ολυμπιακή Επιτροπή μετά τον μεταξύ τους προκριματικό αγώνα στις Βρυξέλλες για το Παγκόσμιο Κύπελλο Ποδοσφαίρου 2002. Επίσης, οι οπαδοί δέχτηκαν τα συγχαρητήρια του δημάρχου του Ζάγκρεμπ για την συμπεριφορά τους στη διάρκεια ενός αγώνα κατά της Κροατίας για την ίδια διοργάνωση. Το 2002, στα πλαίσια της συμμαχίας μεταξύ Σκωτίας και Ιρλανδίας για την ανάληψη της διοργάνωσης του UEFA Euro 2008, ο Πρωθυπουργός της Σκωτίας Τζακ ΜακΚόνελ ανέφερε την "παγκόσμια φήμη" της Tartan Army ως ένα δυνατό σημείο της υποψηφιότητας, αναφέροντας πως άλλες χώρες τους υποδέχονται με "ανοικτές αγκάλες". Το 2005, το Scotland Travel Club μετονομάστηκε σε Scotland Supporters Club, με την ταυτόχρονη ίδρυση ειδικών τμημάτων για νεαρούς φίλους της Σκωτίας. Ο αριθμός των μελών εκείνη την χρονική περίοδο είχε φτάσει στις 17,000. Η προκριματική φάση του UEFA Euro 2008 είδε τον αριθμό των μελλών να εκτοξεύεται στις 27,500, με μια λίστα αναμονής άνω των 10,000 ατόμων. Το Scotland Supporters Club ελέγχεται από την Σκωτσέζικη Ποδοσφαιρική Ομοσπονδία, με την εγγραφή ως μέλος να εξασφαλίζει δωρεάν εισιτήρια για τους εντός έδρας αγώνες αλλά και την δυνατότητα κράτησης εισιτηρίων για εκτός έδρας αναμετρήσεις. Από τον Αύγουστο του 2010, η λέσχη έχει φτάσει στον μέγιστο αριθμό μελλών της, στις 35,000 και πλέον δεν δέχεται αιτήσεις εγγραφής.